Spoštovani učenci in starši!

V šolskem letu 202/2026 bodo učenci 7., 8. in 9. razreda imeli možnost obiskovati pouk neobveznega izbirnega predmeta drugi tuji jezik nemščina ter naslednjih obveznih izbirnih predmetov: likovno snovanje, logika, nemščina, organizmi v naravi in umetnem okolju, poskusi v kemiji, rastline in človek, raziskovanje domačega kraja in varstvo njegovega okolja, retorika, šolsko novinarstvo, šport – izbrani šport, šport za sprostitev, šport za zdravje, turistična vzgoja ter verstva in etika.

Učenec izbere dve uri pouka obveznih izbirnih predmetov tedensko, lahko pa tudi tri ure, če s tem soglašate starši. Izbranim predmetom predmetnik namenja eno uro pouka na teden, razen tujemu jeziku, ki mu namenja dve uri. Izbrane predmete mora učenec obiskovati celo leto in je pri teh predmetih tudi ocenjen.

Učenec, ki obiskuje glasbeno šolo z javno veljavnim programom, je lahko na predlog staršev oproščen sodelovanja pri izbirnih predmetih, in sicer v celoti ali pa le pri eni uri tedensko.

Poleg obveznih izbirnih predmetov učenec lahko izbere tudi pouk dveh ur tedensko neobveznega izbirnega predmeta. Neobvezni izbirni predmeti so neobvezni, torej jih ni nujno izbrati. Ko pa se učenec za predmet odloči, ga mora obiskovati do konca šolskega leta. Odsotnost od tega predmeta ste starši dolžni opravičiti tako, kot ure obveznih predmetov.

Skupine za izvajanje pouka izbirnih predmetov bomo oblikovali za tiste predmete, za katere se bo prijavilo zadostno število učencev. Učence bomo razporedili tako, da bodo vsi dobili kar najbolj zaželene izbirne predmete. O izbiri posameznih predmetov boste obveščeni v mesecu juniju.

Ravnateljica:

mag. Maruša Bergel

KAZALO

[OBVEZNI IZBIRNI PREDMETI 2](#_Toc195785679)

[1. Likovno snovanje 2](#_Toc195785680)

[2. Logika 3](#_Toc195785681)

[3. Nemščina 4](#_Toc195785682)

[4. Organizmi v naravi in umetnem okolju 5](#_Toc195785683)

[5. Poskusi v kemiji 6](#_Toc195785684)

[6. Rastline in človek 7](#_Toc195785685)

[7. Raziskovanje domačega kraja in varstvo njegovega okolja 8](#_Toc195785686)

[8. Retorika 9](#_Toc195785687)

[9. Šolsko novinarstvo 10](#_Toc195785688)

[10. Šport - izbrani šport (košarka, nogomet, odbojka) 11](#_Toc195785689)

[11. Šport za sprostitev 14](#_Toc195785690)

[12. Šport za zdravje 15](#_Toc195785691)

[13. Turistična vzgoja 16](#_Toc195785692)

[14. Verstva in etika 17](#_Toc195785693)

[NEOBVEZNI IZBIRNI PREDMET 18](#_Toc195785694)

[1. Drugi tuji jezik NEMŠČINA 18](#_Toc195785695)

# OBVEZNI IZBIRNI PREDMETI

## Likovno snovanje

Izbirni predmet likovno snovanje je namenjen učencem 7., 8. in 9. razreda. Dopolnjuje vsebine rednega predmeta likovne vzgoje.

### Likovno snovanje 1 (7. razred)

|  |  |
| --- | --- |
| Namenjen je učencem, ki radi:   * SLIKATE (akrili, pasteli in druge tehnike) * KIPARITE (glina, les , milo, materiali iz narave…) * GRAFIČNO OBLIKUJETE: (linorez, tisk s šablonami, * RAČUNALNIŠKO OBLIKUJETE, * IZDELUJETE predmete za vsakdanjo rabo – * DESIGN (moda, nakit, poslikava in izdelava posode)…. * RADI SODELUJETE NA NATEČAJIH IN likovnih KOLONIJAH | Opis: https://encrypted-tbn3.gstatic.com/images?q=tbn:ANd9GcTYMe2KXvskxj2a36IjQZMGeTE-8SowleuoNRow1slKXEh-uTW2 |

### Likovno snovanje 2 (8. razred)

|  |  |
| --- | --- |
| likovno snovanje 2 | Namenjen je učencem, ki radi:   * SLIKATE, RIŠETE (glasba kot likovni motiv, risanje s pomočjo svetlobe- baterije) * OBLIKUJETE BIVALNI PROSTOR * GRAFIČNO OBLIKUJETE: (plakat, računalniška grafika) * IZDELUJETE predmete za vsakdanjo rabo – DESIGN (moda, nakit, poslikava in izdelava) * OBLIKUJETE GLINO * RADI SODELUJETE NA NATEČAJIH IN likovnih KOLONIJAH |

### Likovno snovanje 3 (9. razred)

|  |  |
| --- | --- |
| Namenjen je učencem, ki radi:   * OBLIKUJETE GLINO * RIŠETE (RISANJE PROSTORA, ZLATI REZ), * VAS ZANIMA FOTOGRAFIJA in RAČUNALNIŠKA GRAFIKA * RADI SODELUJETE NA NATEČAJIH IN likovnih KOLONIJAH | liksnow3 comp |



## Logika

Obvezni izbirni predmet logika je namenjen učencem 7., 8. in 9. razreda. Učenec lahko po enem letu učenja logike izstopi. Z učenjem lahko začne tudi v 8. in 9. razredu, če ima ustrezno predznanje. Z vsebino in metodami učenci pridobivajo osnovne logične pojme in se usposobijo za njihovo uporabo.

Učenci pri pouku:

* razvijajo sposobnost logičnega mišljenja in natančnega izražanja,
* usposabljajo se za vztrajno in urejeno delo,
* uporabljajo logiko pri matematiki, učenju jezikov in naravoslovju ter vsakdanjem življenju,
* pridobivajo samozavest pri samostojnem odločanju in zagovarjanju svojih stališč,
* razlikujejo argumentirano utemeljevanje od slabega pojasnjevanja,
* jasno in argumentirano izražajo svoje misli,
* se kritično odzovejo na neargumentirane trditve,
* spoštujejo argumente drugih.

## [https://encrypted-tbn3.gstatic.com/images?q=tbn:ANd9GcQym3OR1zoKZkYVWHdrd3FWIU-hcx3WjqgcA0Ht0xRbR_EF7W52vQ](http://www.google.si/imgres?imgurl=http://www.tecajitujihjezikov.si/wp-content/uploads/2012/09/435-h_main-30319_210x114.png&imgrefurl=http://www.tecajitujihjezikov.si/category/tecaj-nemscine/&h=114&w=210&tbnid=qMkHboemoMGJwM:&zoom=1&docid=8-ozD1UGYCX0xM&ei=SXFXU9GOJcXnygO18YAo&tbm=isch&ved=0CKQBEDMoMzAz&iact=rc&uact=3&dur=3894&page=2&start=35&ndsp=49)Nemščina

### Nemščina 1 (7. razred)

Z učenjem nemščine učenci pridobivajo znanje novega tujega jezika in spoznavajo navade ter kulturo nemško govorečih dežel. To je triletni predmet, ki se izvaja dve uri tedensko. Učenec lahko po enem ali dveh letih tudi izstopi. Ko se učenec vključi v pouk nemščine, ga mora obiskovati do konca šolskega leta.

Znanje tujih jezikov je v današnjem času zelo pomembno, posebno za nas, ki živimo v neposredni bližini Avstrije in Italije. Mnogi najdejo zaposlitev v turizmu, kjer je znanje nemščine pogoj za uspešno delo. Znanje tega jezika bo pomagalo tudi tistim, ki se bodo vpisali na gimnazijo in druge srednje šole, kjer poučujejo dva tuja jezika.

V prid zgodnjemu učenju tujega jezika govori dejstvo, da se odrasli tuj jezik učijo bolj razumsko, pri tem razmišljajo, analizirajo in se močneje orientirajo na miselni proces. Otroci se jezik učijo bolj spontano in celostno. Tak pristop k učenju podpiram tudi sama, zato v proces učenja vključujem veliko iger, pesmi, gibanja, projektnega dela,…..

V vsakem redovalnem obdobju učenci pišejo eno šolsko nalogo, ki obsega preverjanje znanja po določenem tematskem ali časovnem sklopu. Vse pisne naloge so vnaprej napovedane. V vsakem ocenjevalnem obdobju učenci pridobijo tudi ustno oceno. Ocenjuje se s številčnimi ocenami od 1 do 5.

Nemščino imam rada in ta odnos do jezika želim prenašati tudi na učence.

### Nemščina 2 (8. razred)

V osmem razredu temelji program na že pridobljenih in usvojenih osnovah sedmega razreda. Poudarek bo na:

* skladnem razvoju vseh jezikovnih sposobnosti: slušno in bralno razumevanje ter govorno in pisno sporočanje v vsakdanjih situacijah,
* sporazumevanju z jezikovnimi in parajezikovnimi (gestika, mimika, ...) sredstvi,
* spodbujanju ustvarjalnosti in domišljije,
* izoblikovanju pozitivnega odnosa do tujega jezikovnega in kulturnega bogastva.

Veselim se, da se bomo ponovno srečevali, saj sem z vami resnično uživala ob vedno novih idejah in zabavnih predlogih, ki so popestrili naše učenje.

### Nemščina 3 (9. razred)

Tuji jezik ima v tem času vse intenzivnejšega svetovnega povezovanja vedno večji pomen tudi v šolstvu. Tu lahko še posebej izpostavimo nemščino, ker jo govorijo v sosednji Avstriji in v ne tako oddaljeni Nemčiji in Švici.

Tuji jezik je za učence vsakodnevno uporaben, kasneje pa v njihovem poklicnem in splošnem izobraževanju ter za širjenje komunikacijskih sposobnosti prek meja. Z znanjem tujega jezika učenci lažje razvijajo sposobnost navezovanja osebnih, družbenih in medkulturnih stikov, ki so pomembni za življenje v skupnosti.

Nemščina kot obvezni izbirni predmet je v devetletki triletni predmet, ki se izvaja dve uri tedensko. Učenci, ki uspešno zaključijo triletno učenje nemščine kot izbirnega predmeta, lahko v gimnazijah nadaljujejo z učenjem nemščine po modulu B, to je nadaljevalni drugi tuji jezik.

Torej, le pogumno, da zaključimo začeto!

## Organizmi v naravi in umetnem okolju

Izbirni predmet Organizmi v naravi in umetnem okolju je namenjen učencem 7., 8. in 9. razreda.

|  |  |
| --- | --- |
| ***Če vas zanima delo z živalmi, če radi sadite rastline in spremljate njihovo rast, ter pripravljate hrano in čaje iz rastlin, je to pravi predmet za vas.***  **Splošni cilji predmeta:**  ● poglobijo, razširijo in nadgradijo že usvojeno znanje pri osnovnih predmetih,  ● spoznajo terenske in eksperimentalne metode dela,  ● spoznajo in poglobijo spoznanja o nujnosti sonaravnega bivanja,  ● učijo se odgovornega ravnanja z vsemi živimi bitji,  ● poglobijo znanje o nujnosti varovanja narave in živih bitij v njej.  **Vsebine:**  ● organizmi v domači okolici  ● organizmi v naravnih (gozd, potok …) in umetnih ekosistemih (vrt, sadovnjak …)  ● organizmi v umetnem okolju (gojene živali in rastlin)  ● priprava jedi in zdravilnih čajev | |
| **Metode dela:**  ● samostojno delo z živimi organizmi  ● skrb za živali (terariji)  ● delo na terenu  ● delo z računalnikom  ● delo z določevalnimi ključi in literaturo | C:\Users\Admin\Music\Documents\ŠOLSKO LETO 2021- 22\DAN ZEMLJE22\IMG-02ba02e1e2f2e8cfbe82e46a93d8d115-V.jpg |
| **KAJ BOMO DELALI?**  • Spoznavali bomo različna naravna življenjska okolja v svoji domači okolici: gozd, potok, močvirje in tudi tista, ki jih je oblikoval človek: travnik, rastlinjak, sadovnjak, šolski vrt…  • Spoznavali bomo živali in rastline v teh okoljih in njihovo medsebojno povezanost.  • Gojili bomo rastline in živali in zanje skrbeli.  • Šli bomo na ekskurzijo in delavnice, obiskali čebelnjak.  • V prvem obdobju boste pridobili eno ustno oceno, ki temelji na izdelanem poročilu s terenskega dela. V drugem obdobju pa eno ustno oceno za predstavitev gojenja izbrane živali ali rastline. | |

## Poskusi v kemiji

**POSKUSI V KEMIJI**

|  |  |
| --- | --- |
| Izbirni predmet je namenjen učencem 8. in 9. razreda, ki bi radi: | |
| * spoznavali nove snovi, * varno delali z nevarnimi snovmi * eksperimentirali, * več izvedeli o kemikih in njihovih odkritjih, * oblikovali steklo in naredili laboratorijski pripomoček, * raziskovali vodo in tla, * šli na ekskurzijo, |  |
| * izdelali svoje milo, zeliščni tonik, kremo za roke, balzam za ustnice in kopalno sol, bioplastiko, * pripravili poskuse za mlajše. | |
| *»… znanosti, ki niso »rojene« iz eksperimenta, matere vseh gotovosti,*  *so prazne in polne napak.«*  *Leonardo da Vinci 1451-1519* | |

## Rastline in človek

Izbirni predmet Rastline in človek je enoletni predmet, ki je namenjen učencem 7., 8. in 9. razreda.

***Poudarek pri predmetu je na praktičnem delu, pripravi hrane iz vrtnin in sadja, ter izdelkov iz vrtnin, zelišč in sadja.***

Pri izbirnem predmetu učenci spoznavajo različne vrste rastlin, pomen za človeka in njihovo uporabno vrednost. Spoznajo, da je veliko rastlin v Sloveniji ogroženih zaradi človekovega nerazumnega delovanja, npr. vnašanja tujerodnih vrst, invazivnih vrst. Spoznajo, da pomeni ogrožanje in propadanje vrst tudi siromašenje narave in okolja.

***Vabljeni, da kaj zasadimo in kaj zakuhamo!***



## Raziskovanje domačega kraja in varstvo njegovega okolja

Izbirni predmet raziskovanje domačega kraja in varstvo okolja je enoletni predmet, namenjen učencem 9. razreda. V okviru predmeta, ki je tesno povezan z geografijo, bomo na različne načine spoznavali življenje v Kranjski Gori in njeni ožji ter širši okolici.

Vsebina:

* naravne značilnosti: kamnine, prst, podnebje, vodovje, rastlinstvo;
* družbene značilnosti: gospodarstvo, prebivalstvo, promet, naselja;
* varstvo okolja ter varstvo naravne in kulturne dediščine v Kranjski Gori in njeni okolici;
* organizacija mednarodne prireditve Noč geografije;
* priprave na tekmovanje iz znanja geografije.

Načini dela:

* določeno število ur bomo izvedli ob raziskovanju s pomočjo knjig, revij, interneta (izdelovanje plakatov, prospektov, maket …), največ pa s pomočjo terenskega dela (opazovanje, kartiranje, anketiranje, merjenje, nabiranje in analiziranje vzorcev …).

Učni pripomočki:

* mapa, v katero bo učenec vlagal svoje izdelke in zapiske, ki bodo rezultat dela v razredu in na terenu.

Preverjanje in ocenjevanje:


* ocene bodo pridobljene s predstavitvami plakatov, analiz, raziskovalnih nalog in terenskega dela.

[](https://www.google.si/url?sa=i&rct=j&q=&esrc=s&source=images&cd=&ved=2ahUKEwiezvK6rvTfAhXLmLQKHe81BFkQjRx6BAgBEAU&url=https://www.vectorstock.com/royalty-free-vector/geographer-is-on-the-globe-vector-1915697&psig=AOvVaw09_pv_UiJhDuM6TdN2xM3x&ust=1547798836045390)

## Retorika

Komu je predmet namenjen?

Devetošolcem, ki bi radi izpopolnili, se učili govornega, celostnega nastopa, ki bi radi raziskovali sebe, svoje lastnosti, ki jih zanima psihologija, ki bi radi izboljšali svojo koncentracijo, se uspešno spopadali s tremo, se učili utemeljevati in jasno izražati svoja prepričanja, nastopati.

[](http://www.google.si/url?sa=i&rct=j&q=&esrc=s&frm=1&source=images&cd=&cad=rja&uact=8&docid=0CF8tJ8vg-GxWM&tbnid=x3Y8KALHRSO9uM:&ved=0CAUQjRw&url=http://www.psiblog.si/zakaj-nekateri-ne-zelijo-prebrati-knjige-psi/&ei=W2ZWU6GGD9CSswam1oG4Dw&bvm=bv.65177938,d.bGQ&psig=AFQjCNGSxrvSGR2cnF38yNnGeZQEG_N6-A&ust=1398257603043161)

## Šolsko novinarstvo

Šolsko novinarstvo je enoletni izbirni predmet, ki se izvaja v 7., 8. in 9. razredu. Obsega raziskovalno in tudi terensko delo, zato je namenjen vsem zvedavim učencem, ki jih zanima, kaj se dogaja v bližnji in širši okolici, predvsem pa jih veseli novinarsko delo.

Učenci:

* se zavedajo, da je jezik najpomembnejši del kulturne dediščine,
* utrjujejo svoje znanje knjižnega jezika,
* se zavedajo različnih okoliščin rabe jezika,
* razvijajo zmožnosti za vse štiri sporazumevalne dejavnosti (poslušanje, govorjenje, branje, pisanje),
* razvijajo sposobnost izražanja v praktično sporazumevalnem, strokovnem in publicističnem jeziku.

Kaj se bo dogajalo pri pouku šolskega novinarstva?

* pregledovali bomo revije, časopise, spletne portale;
* spremljali radijski in televizijski program;
* iskali zanimivosti ter pisali/snemali različne novinarske prispevke (novice, poročila, intervjuje, reportaže);
* ustvarjali šolski časopis;
* raziskovali zvrsti jezika (sleng, naše narečje, časopisni, radijski in televizijski jezik);
* se pobliže spoznali s poklici, ki so tesno povezani z novinarskim.

Učni pripomočki:

* mapa, v katero bo učenec vlagal svoje izdelke in zapiske, ki bodo rezultat dela v razredu in na terenu.

Preverjanje in ocenjevanje:

* ocene bodo pridobljene s predstavitvami plakatov, raziskovalnih nalog in terenskega dela.



## Šport - izbrani šport (košarka, nogomet, odbojka)

Program izbirnih predmetov dopolnjuje osnovni program šolske športne vzgoje, skupaj pa predstavlja obogateno celoto.

### Košarka

Namen enoletnega predmeta »Izbrani šport - košarka« je nadgradnja košarke, ki ga v obveznem šolskem programu ni mogoče izvajati.

Splošna izhodišča:

* učenec naj bo pri vadbi uspešen in motiviran
* cilji in vsebine omogočajo celosten razvoj osebnosti
* upošteva se različne sposobnosti, znanja
* načrtno vzpodbujamo učence k človekoljubnim medsebojnim odnosom in športnemu obnašanju
* učence vzpodbujamo k športnemu obnašanju

Splošni cilji:

* skrb za skladen telesni razvoj in navajanje na zdravo življenje
* osvajanje in izpopolnjevanje športnih znanj
* krepitev občutka samozavesti in zaupanja vase
* oblikovanje pozitivnih vedenjskih vzorcev (spodbujanje k medsebojnemu sodelovanju, spoštovanje športnega obnašanja, strpnosti in sprejemanju drugačnosti)
* razumevanje pozitivnih učinkov redne športne dejavnosti in pridobivanje trajnih športnih navad
* pozitivno doživljanje športa, ki bogati posameznika

Predmet zajema naslednje praktične in teoretične vsebine:

* splošna kondicijska priprava
* tek
* spopolnjevanje osnovnih tehničnih elementov in učenje nekaterih zahtevnejših tehničnih in taktičnih elementov košarke
* pravila košarke
* sodniški znaki

Primerno izbrane vsebine, ustrezne metode in oblike dela pomagajo učencem, da bolje razumejo in dajo smisel učinka športu, hkrati pa se psihično sprostijo. Učenci si oblikujejo stališča in vrednotni odnos do športa kot kulturne sestavine človekovega življenja.

### Nogomet

Namen enoletnega predmeta »Izbrani šport - nogomet« je nadgradnja nogometa, ki ga v obveznem šolskem programu ni mogoče izvajati.

Splošna izhodišča:

* učenec naj bo pri vadbi uspešen in motiviran
* cilji in vsebine omogočajo celosten razvoj osebnosti
* upošteva se različne sposobnosti, znanja
* načrtno vzpodbujamo učence k človekoljubnim medsebojnim odnosom in športnemu obnašanju
* učence vzpodbujamo k športnemu obnašanju

Splošni cilji:

* skrb za skladen telesni razvoj in navajanje na zdravo življenje
* osvajanje in izpopolnjevanje športnih znanj
* krepitev občutka samozavesti in zaupanja vase
* oblikovanje pozitivnih vedenjskih vzorcev (spodbujanje k medsebojnemu sodelovanju, spoštovanje športnega obnašanja, strpnosti in sprejemanju drugačnosti)
* razumevanje pozitivnih učinkov redne športne dejavnosti in pridobivanje trajnih športnih navad
* pozitivno doživljanje športa, ki bogati posameznika

Predmet zajema naslednje praktične in teoretične vsebine:

* splošna kondicijska priprava
* tek
* spopolnjevanje osnovnih tehničnih elementov in učenje nekaterih zahtevnejših tehničnih in taktičnih elementov nogometa
* pravila nogometa
* sodniški znaki

Primerno izbrane vsebine, ustrezne metode in oblike dela pomagajo učencem, da bolje razumejo in dajo smisel učinka športu, hkrati pa se psihično sprostijo. Učenci si oblikujejo stališča in vrednotni odnos do športa kot kulturne sestavine človekovega življenja.

### Odbojka

Namen enoletnega predmeta »Izbrani šport - odbojka« je nadgradnja odbojke, ki ga v obveznem šolskem programu ni mogoče izvajati.

Splošna izhodišča:

* učenec naj bo pri vadbi uspešen in motiviran
* cilji in vsebine omogočajo celosten razvoj osebnosti
* upošteva se različne sposobnosti, znanja
* načrtno vzpodbujamo učence k človekoljubnim medsebojnim odnosom in športnemu obnašanju
* učence vzpodbujamo k športnemu obnašanju

Splošni cilji:

* skrb za skladen telesni razvoj in navajanje na zdravo življenje
* osvajanje in izpopolnjevanje športnih znanj
* krepitev občutka samozavesti in zaupanja vase
* oblikovanje pozitivnih vedenjskih vzorcev (spodbujanje k medsebojnemu sodelovanju, spoštovanje športnega obnašanja, strpnosti in sprejemanju drugačnosti)
* razumevanje pozitivnih učinkov redne športne dejavnosti in pridobivanje trajnih športnih navad
* pozitivno doživljanje športa, ki bogati posameznika

Predmet zajema naslednje praktične in teoretične vsebine:

* splošna kondicijska priprava
* tek
* spopolnjevanje osnovnih tehničnih elementov in učenje nekaterih zahtevnejših tehničnih in taktičnih elementov odbojke
* pravila odbojke
* sodniški znaki

Primerno izbrane vsebine, ustrezne metode in oblike dela pomagajo učencem, da bolje razumejo in dajo smisel učinka športu, hkrati pa se psihično sprostijo. Učenci si oblikujejo stališča in vrednotni odnos do športa kot kulturne sestavine človekovega življenja.

## Šport za sprostitev

Program izbirnih predmetov dopolnjuje osnovni program šolske športne vzgoje, skupaj pa predstavlja obogateno celoto.

Namen enoletnega predmeta »Šport za sprostitev« je spoznavanje novih športov, ki jih v obveznem šolskem programu ni mogoče izvajati, so pa z vidika športno-rekreativnih učinkov pomembni za kakovostno preživljanje prostega časa v vseh življenjskih obdobjih. Vsebine in izpeljava izbirnega predmeta omogoča spoznavanje različnih vplivov gibalnih dejavnosti na zdravje, razumevanje pomena telesne in duševne sprostitve, nadomeščanje negativnih učinkov sodobnega življenja ter pridobivanje znanj, ki učencem omogočajo, da si v prostem času zberejo sebi primerne športne vsebine in obremenitve.

Splošna izhodišča:

* učenec naj bo pri vadbi uspešen in motiviran
* cilji in vsebine omogočajo celosten razvoj osebnosti
* upošteva se različne sposobnosti, znanja in interese učencev
* načrtno vzpodbujamo učence k človekoljubnim medsebojnim odnosom in športnemu obnašanju
* učence usmerjam k razumskemu dojemanju športa

Obseg predmeta:

Izbirnemu predmetu je namenjenih 35 ur pouka, ki vsebuje raznovrstne vsebine kot nadgradnja osnovnega športnega programa. Pouk poteka enkrat tedensko v okviru rednega pouka. Nekatere vsebine, ki jih je mogoče opraviti le v strjeni obliki (pohodništvo, plavanje, kolesarjenje, tek na smučeh,…), lahko izjemoma potekajo tudi zunaj urnika in zunaj šole.

Splošni cilji:

* skrb za skladen telesni razvoj in navajanje na zdravo življenje
* osvajanje in izpopolnjevanje športnih znanj
* krepitev občutka samozavesti in zaupanja vase
* oblikovanje pozitivnih vedenjskih vzorcev (spodbujanje k medsebojnemu sodelovanju, spoštovanje športnega obnašanja, strpnosti in sprejemanju drugačnosti)
* razumevanje pozitivnih učinkov redne športne dejavnosti in pridobivanje trajnih športnih navad
* pozitivno doživljanje športa, ki bogati posameznika

Predmet zajema naslednje praktične in teoretične vsebine:

* splošna kondicijska priprava
* tek
* ples, aerobika
* pohodništvo in gorništvo
* plavanje
* smučanje in smučarski tek
* rolanje
* kolesarjenje

Primerno izbrane vsebine, ustrezne metode in oblike dela pomagajo učencem, da bolje razumejo in dajo smisel učinka športu, hkrati pa se psihično sprostijo. Učenci si oblikujejo stališča in vrednotni odnos do športa kot kulturne sestavine človekovega življenja.

## Šport za zdravje

Program izbirnih predmetov dopolnjuje osnovni program šolske športne vzgoje, skupaj pa predstavlja obogateno celoto.

Namen enoletnega predmeta »Šport za zdravje« je spoznavanje novih športov, ki jih v obveznem šolskem programu ni mogoče izvajati, so pa z vidika športno-rekreativnih učinkov pomembni za kakovostno preživljanje prostega časa v vseh življenjskih obdobjih. Vsebine in izpeljava izbirnega predmeta omogoča spoznavanje različnih vplivov gibalnih dejavnosti na zdravje, razumevanje pomena telesne in duševne sprostitve, nadomeščanje negativnih učinkov sodobnega življenja ter pridobivanje znanj, ki učencem omogočajo, da si v prostem času zberejo sebi primerne športne vsebine in obremenitve.

Splošna izhodišča:

* učenec naj bo pri vadbi uspešen in motiviran
* cilji in vsebine omogočajo celosten razvoj osebnosti
* upošteva se različne sposobnosti, znanja in interese učencev
* načrtno vzpodbujamo učence k človekoljubnim medsebojnim odnosom in športnemu obnašanju
* učence usmerjam k razumskemu dojemanju športa

Obseg predmeta:

Izbirnemu predmetu je namenjenih 35 ur pouka, ki vsebuje raznovrstne vsebine kot nadgradnja osnovnega športnega programa. Pouk poteka enkrat tedensko v okviru rednega pouka. Nekatere vsebine, ki jih je mogoče opraviti le v strjeni obliki (pohodništvo, plavanje, kolesarjenje, tek na smučeh,…), lahko izjemoma potekajo tudi zunaj urnika in zunaj šole.

Splošni cilji:

* skrb za skladen telesni razvoj in navajanje na zdravo življenje
* osvajanje in izpopolnjevanje športnih znanj
* krepitev občutka samozavesti in zaupanja vase
* oblikovanje pozitivnih vedenjskih vzorcev (spodbujanje k medsebojnemu sodelovanju, spoštovanje športnega obnašanja, strpnosti in sprejemanju drugačnosti)
* razumevanje pozitivnih učinkov redne športne dejavnosti in pridobivanje trajnih športnih navad
* pozitivno doživljanje športa, ki bogati posameznika

Predmet zajema naslednje praktične in teoretične vsebine:

* splošna kondicijska priprava
* atletika
* ples
* košarka
* nogomet
* odbojka
* rokomet
* plavanje
* smučarski tek

Primerno izbrane vsebine, ustrezne metode in oblike dela pomagajo učencem, da bolje razumejo in dajo smisel učinka športu.

## Turistična vzgoja

Izbirni predmet turistična vzgoja je enoletni predmet, namenjen učencem od 7. do 9. razreda. Temeljni namen predmeta je vzgoja učencev za pozitivni odnos do turizma in turistov. Pri učencih naj bi vzbudil zanimanje za turizem kot možno področje njihovega prihodnjega poklicnega ali ljubiteljskega dela ter jih spodbudil za pridobivanje znanja o turizmu kot gospodarski dejavnosti, pomembni za razvoj domačega kraja, širše okolice in države.

Učenci pri predmetu turistična vzgoja:

* seznanijo se z osnovami za razvoj turizma v Kranjski Gori in Sloveniji,
* spoznavajo in vrednotijo naravno in kulturno dediščino,
* se vključujejo v turistično življenje domačega kraja in pri tem spoznavajo ljudi in ustanove, ki se ukvarjajo s turizmom in živijo od njega,
* spoznavajo turistične poklice in možnosti zaposlovanja v turističnih dejavnostih ter razvijajo sposobnosti za opravljanje najrazličnejših del v turizmu,
* spoznavajo načine pridobivanja in posredovanja informacij v turizmu in o turizmu
* razvijajo sposobnost kulturnega komuniciranja in javnega nastopanja.

Vsebina:

|  |  |
| --- | --- |
| DELO V RAZREDU | DELO NA TERENU |
| Temeljni pojmi o turizmu  Vrste turizma  Domači kraj – turistični kraj  Osnove za razvoj turizma  Turizem kot gospodarska dejavnost  Turistični bonton  Turistično oglaševanje  Poklici v turizmu | Izleti po občini (ogled turističnih znamenitosti)  Obisk turističnega društva ali ogled hotela  Priprava turistične naloge, promocijskega spota in tržnice v okviru festivala Turizmu pomaga lastna glava (v primeru zanimive teme in zainteresiranosti učencev)  Organizacija mednarodne prireditve Noč geografije  Vodenje po domačem kraju |

Učni pripomočki:

* skripta, ki jo učenci prejmejo v šoli.

Preverjanje in ocenjevanje:

* znanje o turizmu in uporaba nekaterih veščin (terensko delo, zbiranje podatkov, izdelava poročila),
* samostojna izdelava in predstavitev turistične razglednice ali prospekta poljubnega kraja,
* priprava in vodenje izleta po domačem kraju …

[](http://www.google.si/imgres?imgurl=http://www.kerrvilleisd.net/files/bus_cartoon_tilt.gif&imgrefurl=http://www.kerrvilleisd.net/pages/Transportation&docid=h3BqK1fHhKY_OM&tbnid=sW8Vt1xA6J8RBM:&w=859&h=900&ei=DRxvUczcA-Hx4QTI-oCgDA&ved=0CAIQxiAwAA&iact=rics)

Spoznavajmo turizem kot turisti, gostje, gostitelji in turistični vodniki ☺

## Verstva in etika

Izbirni predmet Verstva in etika je triletni predmet in se izvaja v 7., 8. in 9. razredu. Učenec ga ima možnost izbrati tudi za eno leto ali dve, saj so vsebine razdeljene v tri zaokrožene celote.

Učencem nudi možnost, da razširijo svoje znanje o verstvih in etiki, ob tem pa spoznavajo druge kulture, načine življenja, značilnosti in posebnosti. Na zanimiv in preprost način bodo predstavljena verstva, njihove temeljne značilnosti, medsebojne razlike, prepletanja in vplivi na življenje ljudi. Ob spoznavanju vsega tega bomo znali ceniti vsakega posameznika, ne glede na versko prepričanje.

AKTUALNO: Živimo v času vedno bolj intenzivnih stikov med različnimi kulturami in svetovi verstev postajajo vedno bolj del naše vsakdanjosti. Njihovo poznavanje je bistveno za razumevanje sodobnega sveta.

ZANIMIVO: Tematika s področja verstev in etike vključuje raznovrstne vzorce razmišljanja, pravila, običaje. Njihovo poznavanje je zanimivo za ljudi različnih starosti in prepričanj.

KORISTNO: Znanje s tega področja je koristno in potrebno za pridobitev splošne izobrazbe, ki je uporabna na številnih področjih. Nenazadnje prispeva k boljšemu poznavanju lastne tradicije in kulture.

Učni pripomočki:

* mapa, v katero bo učenec vlagal svoje izdelke in zapiske, ki bodo rezultat dela v razredu in na terenu.

Preverjanje in ocenjevanje:

* ocene bodo pridobljene s predstavitvami plakatov, raziskovalnimi nalogami in sodelovanjem pri pouku.



# NEOBVEZNI IZBIRNI PREDMET

## Drugi tuji jezik NEMŠČINA

V sedmem, osmem in devetem razredu ponujamo tudi obiskovanje neobveznega izbirnega predmeta - nemščino. Pouk neobveznega izbirnega predmeta poteka v obsegu dveh šolskih ur na teden. Učenec se v učenje nemškega jezika vključi prostovoljno in z jezikom lahko v naslednjih šolskih letih nadaljuje ali pa tudi izstopi. Ko se učenec vključi v pouk nemščine, ga mora obiskovati do konca šolskega leta.

Učenci se pri pouku neobveznega izbirnega predmeta sistematično usposabljajo za osnovno sporazumevanje s tujimi govorci v vsakdanjih situacijah. Pri pouku nemščine učenec zato razvija predvsem sporazumevalno zmožnost v tujem jeziku.

Razvijanje jezikovne zmožnosti poteka s postopnim usvajanjem osnovnih sporazumevalnih vzorcev in jezikovnih struktur, ki jih učenci utrjujejo v neposredni sporazumevalni rabi. Ne uvajamo teoretičnih znanj o jeziku, slovnične strukture so vedno umeščene v situacijska besedila. Jezikovne zmožnosti učencev ob koncu OŠ so lahko zelo različne. Pomembno je, da bodo vsi brez bojazni in strahu pred napakami v prihodnosti želeli še kaj več izvedeti o tem jeziku.

V vsakem redovalnem obdobju učenci pišejo eno šolsko nalogo, ki obsega preverjanje znanja po določenem tematskem ali časovnem sklopu. Vse pisne naloge so vnaprej napovedane. V vsakem ocenjevalnem obdobju učenci pridobijo tudi ustno oceno. Ocenjuje se s številčnimi ocenami od 1 do 5.

[](http://www.google.si/url?sa=i&rct=j&q=&esrc=s&frm=1&source=images&cd=&cad=rja&uact=8&docid=UJh20wVaBSEnMM&tbnid=_tjxzvbQyr8yeM:&ved=0CAUQjRw&url=http://www.nemscina.si/&ei=07tXU4-DHYPNtAaqu4GABA&bvm=bv.65177938,d.bGQ&psig=AFQjCNHCOlcqdaxrZFBD3Ht-DFPq3dOP1Q&ust=1398345012205914)